CELEX: 62009CJ0435
Language: el
Date: 2011-03-24
Title: Απόφαση του Δικαστηρίου (τρίτο τμήμα) της 24ης Μαρτίου  2011. # Ευρωπαϊκή Επιτροπή κατά Βασιλείου του Βελγίου. # Παράβαση κράτους μέλους - Οδηγία 85/337/ΕΟΚ - Εκτίμηση των επιπτώσεων ορισμένων σχεδίων δημοσίων και ιδιωτικών έργων στο περιβάλλον - Κριτήρια επιλογής - Καθορισμός των κατωτάτων ορίων - Μέγεθος του σχεδίου. # Υπόθεση C-435/09.

Απόφαση του Δικαστηρίου (τρίτο τμήμα) της 24ης Μαρτίου 2011 – Επιτροπή κατά Βελγίου 
      (Υπόθεση C‑435/09)
      «Παράβαση κράτους μέλους – Οδηγία 85/337/ΕΟΚ – Εκτίμηση των επιπτώσεων ορισμένων σχεδίων δημοσίων και ιδιωτικών έργων στο περιβάλλον – Κριτήρια επιλογής – Καθορισμός των κατωτάτων ορίων – Μέγεθος του σχεδίου»
      1.                     Περιβάλλον – Εκτίμηση των επιπτώσεων ορισμένων σχεδίων στο περιβάλλον – Οδηγία 85/337 – Υποβολή σε εκτίμηση των σχεδίων που
            υπάγονται στις κατηγορίες που απαριθμούνται στο παράρτημα IΙ – Εξουσία εκτιμήσεως των κρατών μελών – Όρια – Καθορισμός κατωτάτων
            ορίων βάσει μόνο των διαστάσεων των σχεδίων, αποκλειομένων των λοιπών κριτηρίων που προβλέπονται στο παράρτημα III – Παράβαση
            – Κατώτατα όρια καθοριζόμενα σε ιδιαίτερα χαμηλό επίπεδο – Δεν ασκεί επιρροή (Οδηγία 85/337 του Συμβουλίου, όπως τροποποιήθηκε
            με την οδηγία 2003/35, άρθρα 2 § 1 και 4 §§ 2 και 3, και παραρτήματα II και III) (βλ. σκέψεις 48-55, 60-61)
      2.                     Προσφυγή λόγω παραβάσεως – Απόδειξη της παραβάσεως – Το βάρος αποδείξεως φέρει η Επιτροπή –Ανεπαρκής ή μη προσήκουσα μεταφορά
            στο εσωτερικό δίκαιο μιας οδηγίας – Υποχρέωση αποδείξεως των πραγματικών αποτελεσμάτων της εθνικής νομοθεσίας περί μεταφοράς
            στο εσωτερικό δίκαιο – Δεν υφίσταται (Άρθρο 258 ΣΛΕΕ) (βλ. σκέψη 59) 
      3.                     Περιβάλλον – Εκτίμηση των επιπτώσεων ορισμένων σχεδίων στο περιβάλλον – Οδηγία 85/337 – Διαδικασία εκτιμήσεως – Ευχέρεια κράτους
            μέλους να χρησιμοποιήσει εναλλακτική διαδικασία – Προϋποθέσεις (Οδηγία 85/337 του Συμβουλίου, όπως τροποποιήθηκε με την οδηγία
            2003/35, άρθρο 2 §§ 1 και 2) (βλ. σκέψη 62)
      4.                     Περιβάλλον – Εκτίμηση των επιπτώσεων ορισμένων σχεδίων στο περιβάλλον – Οδηγία 85/337 – Υποχρέωση των αρμοδίων αρχών να προβούν
            στην εκτίμηση πριν από τη χορήγηση της αδείας – Σχέδια σχετικά με τις πλωτές οδούς και τους λιμένες εσωτερικής ναυσιπλοΐας
            – Εθνική κανονιστική ρύθμιση προβλέπουσα ένα κατώτατο όριο εκφραζόμενο σε αριθμό πλοίων και όχι σε τόνους – Παράβαση (Οδηγία
            85/337 του Συμβουλίου, όπως τροποποιήθηκε με την οδηγία 2003/35, άρθρο 4 § 1, και παράρτημα I, σημείο 8, στοιχείο α΄) (βλ.
            σκέψεις 82-83)
      5.                     Περιβάλλον – Εκτίμηση των επιπτώσεων ορισμένων σχεδίων στο περιβάλλον – Οδηγία 85/337 – Υποχρέωση των αρμοδίων αρχών να προβούν
            στην εκτίμηση πριν από τη χορήγηση της αδείας – Σχέδια σχετικά με τις βιομηχανικές εγκαταστάσεις που προορίζονται για την
            παρασκευή χαρτοπολτού – Εθνική κανονιστική ρύθμιση προβλέπουσα ένα κατώτατο όριο 500 τόνων ετησίως προκειμένου να καταστεί
            υποχρεωτική η αφορώσα τις επιπτώσεις μελέτη – Παράβαση (Οδηγία 85/337 του Συμβουλίου, όπως τροποποιήθηκε με την οδηγία 2003/35,
            άρθρα 2 § 1 και 4 § 1, και παράρτημα I, σημείο 18, στοιχείο α΄) (βλ. σκέψεις 86-88)
      6.                     Περιβάλλον – Εκτίμηση των επιπτώσεων ορισμένων σχεδίων στο περιβάλλον – Οδηγία 85/337 – Σχέδια δυνάμενα να έχουν σημαντικές
            επιπτώσεις στο περιβάλλον άλλου κράτους μέλους – Εθνική κανονιστική ρύθμιση μη προβλέπουσα την υποχρέωση γνωστοποιήσεως στο
            άλλο κράτος μέλος πληροφοριών σχετικά με τη φύση της δυναμένης να ληφθεί αποφάσεως – Παράβαση (Οδηγία 85/337 του Συμβουλίου,
            όπως τροποποιήθηκε με την οδηγία 2003/35, άρθρο 7 § 1, στοιχείο β΄) (βλ. σκέψεις 90-93)
      Αντικείμενο 
      
         
               Παράβαση κράτους μέλους – Εσφαλμένη και ελλιπής μεταφορά της οδηγίας 85/337/ΕΟΚ του Συμβουλίου, της 27ης Ιουνίου 1985, για
                  την εκτίμηση των επιπτώσεων ορισμένων σχεδίων δημοσίων και ιδιωτικών έργων στο περιβάλλον (ΕΕ L 175, σ. 40), όπως τροποποιήθηκε
                  με την οδηγία 97/11/ΕΚ του Συμβουλίου, της 3ης Μαρτίου 1997 (ΕΕ L 73, σ. 5) – Άρθρο 4, παράγραφοι 2 και 3, σε συνδυασμό με
                  τα παραρτήματα II και III (Περιφέρεια της Φλάνδρας), άρθρο 4, παράγραφος 1, σε συνδυασμό με το παράρτημα I, σημείο 8, στοιχείο
                  α΄, και σημείο 18, στοιχείο α΄, και άρθρο 7, παράγραφος 1, στοιχείο β΄ (Περιφέρεια της Βαλονίας) και άρθρο 4, παράγραφοι 2
                  και 3, σε συνδυασμό με τα παραρτήματα II και III (Περιφέρεια Βρυξελλών-Πρωτευούσης) – Κατώτατα όρια και κριτήρια
               
            Διατακτικό 
      Το Δικαστήριο αποφασίζει:
      
         
                  1)
               
               
                  
               
               
                  	Το Βασίλειο του Βελγίου, παραλείποντας να θεσπίσει τα αναγκαία μέτρα για την ορθή και πλήρη εκτέλεση:
               
            –        όσον αφορά τη ρύθμιση που ισχύει στην Περιφέρεια της Φλάνδρας, του άρθρου 4, παράγραφοι 2 και 3, της οδηγίας 85/337/ΕΟΚ του
         Συμβουλίου, της 27ης Ιουνίου 1985, για την εκτίμηση των επιπτώσεων ορισμένων σχεδίων δημοσίων και ιδιωτικών έργων στο περιβάλλον,
         όπως τροποποιήθηκε με την οδηγία 2003/35/ΕΚ του Ευρωπαϊκού Κοινοβουλίου και του Συμβουλίου, της 26ης Μαΐου 2003, σε συνδυασμό
         με τα παραρτήματα ΙΙ και ΙΙΙ της οδηγίας αυτής·
      
      –        όσον αφορά τη ρύθμιση που ισχύει στην Περιφέρεια της Βαλονίας, του άρθρου 4, παράγραφος 1, σε συνδυασμό με το παράρτημα I,
         σημεία 8, στοιχείο α΄, και 18, στοιχείο α΄, της οδηγίας 85/337, όπως τροποποιήθηκε με την οδηγία 2003/35, και του άρθρου 7,
         παράγραφος 1, στοιχείο β΄, της οδηγίας αυτής, και, 
      
      –        όσον αφορά τη ρύθμιση που ισχύει στην Περιφέρεια Βρυξελλών-Πρωτευούσης, του άρθρου 4, παράγραφοι 2 και 3, σε συνδυασμό με
         τα παραρτήματα ΙΙ και ΙΙΙ της οδηγίας 85/337, όπως τροποποιήθηκε με την οδηγία 2003/35, καθώς και του ίδιου του παραρτήματος
         III, παρέβη τις υποχρεώσεις που υπέχει από την εν λόγω οδηγία. 
      
      
         
                  2)
               
               
                  
               
               
                  	Καταδικάζει το Βασίλειο του Βελγίου στα δικαστικά έξοδα.